http___www.president.ie_ga_an-tuachtaran_vision-for-presidency_1.xml
1.1 2.1 3.1 4.1
The President of Ireland’s Ethics Initiative The President of Ireland’s Ethics Initiative was a project to stimulate discussion across all sectors of Irish society on the challenges of living together ethically, and what values and actions we should prioritise as a country at the beginning of the twenty-first century. Launched in early 2013, the Ethics Initiative was President Higgins’ invitation to the public to explore our values as a society, building on an earlier initiative called ‘Being Young and Irish’, which sought to collate views, hopes and ideas from young people about the future of Ireland. “During my Presidency, I also intend to hold a number of Presidency Seminars which may reflect and explore themes important to our shared life yet separate and wider than legislative demand, themes such as the restoration of trust in our institutions, the ethical connection between our economy and society, the future of a Europe built on peace, social solidarity and sustainability.”
1.1 2.1 3.1 3.2 3.3 3.4 4.1 4.2 5.1 6.1 7.1 7.2 8.1 9.1 10.1 11.1 11.2 12.1 12.2 13.1 14.1 15.1 16.1 17.1 17.2 18.1 19.1 20.1 20.2 20.3 20.4 20.5 20.6 21.1 22.1 23.1 24.1 25.1 26.1
Fís don Uachtaránacht Fís don Uachtaránacht “Is uachtaránacht chlaochlaithe a bheidh i m’uachtaránachtsa, ag tabhairt aitheantais don iliomad tionscnamh dearfach atá ar siúl cheana i bpobail, sa gheilleagar agus sna hiarrachtaí aonair agus comhchoiteanna ar fud ár dtíre agus ag tógáil orthu. Is Uachtaránacht a bheidh ann a dhéanfaidh ceiliúradh ar ár bhféidearthachtaí go léir. Déanfaidh sé iarracht cúnamh agus spreagadh a thabhairt don infheistíocht agus do chruthú jabanna, don nuálaíocht agus don smaoineamh úrnua – Uachtaránacht smaointe – a bheidh oscailte do pharaidímí nua smaointe agus gníomhartha agus a bheidh ag tabhairt aitheantais dóibh. Beidh sé ag tnúth le togha na smaointe a iompú ina réaltacht bheo ar mhaithe lenár bpobal iomlán, agus ár bhfeideartheachtaí gan teorainn a fhíorú.” “Agus an claochlú sin á dhéanamh, tá sé riachtanach go bhfágtar i leataobh na rudaí sin a nglactar leo ach ar theip orthu, agus go n-oibreoimid le chéile ar son tacar luachanna éagsúil a chuideoidh linn geilleagar sóisialta inbhuanaithe agus sochaí atá fíoreiticiúil agus cuimsitheach a thógáil. Sochaí agus stát a dhéanfaidh iontaoibh agus muinín a athbhunú sa bhaile agus a bheith ina chomhartha fiúntach den Éireannachas thar lear, rud a tharraingeoidh caidreamh measa agus comhoibrithe ar feadh an domhain.” Aitheasc insealbhaithe, 11 Samhain 2011 Fíor-Phoblacht Creideann an tUachtarán Micheál D. Ó hUigínn san Fhíor-Phoblacht, bunaithe ar phrionsabail na cothroime agus na rannpháirtíochta agus ar aitheantas do dhínit gach saoránaigh. “Is dúshlán dúinn go léir, fós, na héilimh a bhaineann le Poblacht, sa chiall is leithne den téarma, a bheidh fíor agus cuimsitheach, a thógáil ach is dúshlán é ar cheart dúinn a ghlacadh i gcomhar lena chéile.” Aitheasc insealbhaithe, 11 Samhain 2011 Saoránacht chuimsitheach “Agus an t-údarás a thug sibh dom á chur i bhfeidhm agam, déanfaidh mé iarracht saoránacht chuimsitheach a bhaint amach, mar a mbeidh gach saoránach rannpháirteach agus mar a dtabharfar meas do gach uile dhuine. Díreoidh mé ar thionscnaimh chuimsithe ar fud na hÉireann agus tabharfaidh mé tacaíocht dóibh agus tabharfaidh mé tús áite do chuairteanna a thabharfaidh tacaíocht do rannpháirtíocht na ndaoine sin is mó atá eisiata, iad sin atá faoi chúram institiúide san áireamh.” “Ní mór dúinn iarracht a dhéanamh saoránacht ghníomhach agus chuimsitheach a chruthú; bunaithe ar an rannpháirtíocht, ar an gcomhionnanas, ar an meas ar gach uile dhuine, agus ar bhorradh na cruthaitheachta de gach uile shaghas. Is é ár ndóchas go mbeidh an pobal muiníneach as féin, é ar a shuaimhneas agus tuiscint aige ar an gciall dhomhain a bhaineann leis an seanfhocal ‘ní neart go cur le chéile’ – is i leas an phobail atá an neart – ár ndlúthpháirtíocht shóisialta.” “Teastaíonn an toil agus an deis le páirt a ghlacadh ar gach leibhéal agus ar gach bealach i gcomhair na saoránachta cuimsithí – a bheith inár saigheada, ní inár spriocanna.” Aitheasc insealbhaithe, 11 Samhain 2011 Sochaí Chruthaitheach Tugann an tUachtarán cuireadh do gach saoránach páirt a ghlacadh i sochaí chruthaitheach na hÉireann. “Seasfaidh mé ar son na bpobal cruthaitheach atá ag cur athruithe dearfacha i bhfeidhm ar an leibhéal áitiúil trí aitheantas a thabhairt ar an stáitse náisiúnta dá bhfuil bainte amach acu. Creidim go leagtar bunchloch na fostaíochta inbhuanaithe i dtionscail chruthaitheacha agus go bhfeabhsaítear ár bhforbairt shóisialta, chultúrtha agus eacnamaíochta nuair a spreagaimid ceapach síl na cruthaitheachta inár bpobail.” Aitheasc insealbhaithe, 11 Samhain 2011 Todhchaí Chomhroinnte “Ach cuimsiú agus cruthaitheacht á gcur chun cinn agam, beidh mé ag tabhairt cuireadh do gach saoránach, óg agus aosta, a gcion tairbhe samhlaíoch agus praiticiúil féin a dhéanamh chun ár dtodhchaí chomhroinnte a mhúnlú. Is féidir todhchaí chomhroinnte, bunaithe ar spiorad an chomhair, ar an toil chomhchoiteann agus ar an bhfíor-rannpháirtíocht i ngach gné den saol poiblí a bhaint amach agus creidim gur féidir linn é a bhaint amach le chéile. San oidhreacht shaibhir atá againn, bhí na rudaí sin a d’iompaigh i dtreo na todhchaí agus i dtreo na féidearthachta ar na rudaí ba luachmhara a bhí againn. Is í an bhraistint sin a thug i dtreo an neamhspleáchais muid. Is í sin a chuidigh linn teacht as bráca na hainnise agus a chuideoidh linn na deacrachtaí reatha a chur dínn agus an fhíor-Phoblacht, atá ansin dúinn le baint amach, a cheiliúradh. Ní mór do gach aois, tar éis an tsaoil, a aisling féin a bheith aici agus domhan níos fearr, níos cineálta, níos sona agus níos comhroinnte a thaibhreamh.” Aitheasc insealbhaithe, 11 Samhain 2011 Seimineáir na hUachtaránachta – Todhchaí Chomhroinnte na hÉireann á Múnlú “Le linn m’Uachtaránachta, tá sé i gceist agam roinnt Seimineár Uachtaránachta a chur ar siúl a d’fhéafadh téamaí atá tábhachtach dúinn inár saol a léiriú agus a phlé, atá níos leithne agus atá neamhspleách ar éilimh reachtaíochta, téamaí mar athbhunú muiníne inár n-institiúidí, an ceangal eiticiúil idir ár ngeilleagar agus ár sochaí, agus todhchaí na hEorpa bunaithe ar an síocháin, ar dhlúthpháirtíocht shóisialta agus ar an inbhuanaitheacht.” Aitheasc Insealbhaithe, 11 Samhain 2011 - An Óige agus an tÉireannachas - Tionscnamh Eitice Uachtarán na hÉireann